 ايران بدأت أعنف قصف صاروخي علی الاحتلال منذ بدء الحرب بس المره دي في حاجه مخيفه أمريكا بعتت حاملات طائرات ومدمرات نويه متجه دلوقتي حالًا للشرق الأوسط، واضح جدًا ان في شيء كبير بيتحضر، وانها علی وشك انها تتدخل رسميًا في الحرب وده خبر مش كويس خالص لايران  خلينا نحلل بعض المعطيات ونشوف أيه اخر الأخبار اللي حصلت، والمنطقه متجه علی فين   شوف يا سيدي الولايات المتحده من ساعات قليله بس أعلنت رسمياً ان حامله الطائرات النويه الضخمه   اتحركت من بحر الصين الجنوبي واتجهت مباشره للشرق الأوسط ولو معداش عليك الاسم قبل كده، خليني أقولك ان دي واحده من أكبر حاملات الطائرات في العالم، شايله فوقها  طياره مقاتله من الجيل الخامس الأحدث عالميًا، وطاقم من  شخص ومش هتبقی لوحدها، دي هتنضم لحامله تانيه اسمها    موجوده بالفعل في المنطقه  طب ليه أمريكا قرت فجأه تبعت حاملتين طائرات بدل واحده؟ أمريكا بالخطوه دي بتبعت رساله مزدوجه لطرفين مع بعض  أولاً، انها جاهزه تتدخل فورًا لو ايران استمرت في ضرب منشات مدنيه باسرائيل أو لو حاولت تضرب قواعد أمريكيه في الخليج  وثانيًا، أمريكا بتقول للصين بوضوح انها مش خايفه منها، وانها قادره تحرك قواتها من المحيط الهادي في أي وقت ومن غير خوف من رده فعل بكين والله أعلم بقی الصين هتستغل الفرصه دي في تحرك عسكري للاستيلاء علی جزيره تايوان ولا لأ بس لو ده حصل العالم كله هيولع اكتر، لان ده خط أحمر بالنسبه لأمريكا  طيب ايه الموقف دلوقتي في أرض المعركه بين ايران واسرائيل؟ ايران وسعت الضربات بشكل كبير في الكام ساعه اللي فاتوا، وقصفت منشات الطاقه في حيفا، وكمان الحوثيين دخلوا علی الخط وضربوا يافا، لكن الاعلام الدولي حاليًا شايف ان في فرق كبير بين دقه الأهداف الاسرائيليه والايرانيه وده عشان اسرائيل استهدفت المقرات العسكريه الايرانيه ومقر فيلق القدس والمنشات النويه في طهران، وضرباتها كلها شديده الدقه بسبب الاختراقات الاستخباراتيه اللي هقولك سببها حالًا، وبسبب ضعف قدرات الدفاع الجوي والطيران الايراني اللي مسبب احراج كبير لايران عشان مش قادره تخترق الكيان بنفس الدقه  مثلًا، خد عندك خبر خطير جدًا محدش اتكلم عنه خالص، وهو ان ايران اكتشفت ان الموساد زرع عملاء جوه الأراضي الايرانيه في مواقع سريه في قلب طهران، معاهم صواريخ متطوره اسمها   ، مهمتها تدمير الدفاعات الجويه واغتيال الشخصيات المهمه بدقه شديده جدًا من علی بعد  كم عن طريق الانترنت وده غالبًا واحد من ضمن أسباب التفوق الاسرائيلي في دقه الضربات وسبب نجاحهم في اغتيال عدد كبير من القيادات الايرانيه بدقه كبيره، وقدرتهم العاليه علی استهداف المنشات الحيويه  مش بس كده في خبر انتشر بيقول ان ايران لحد دلوقتي اعتقلت  هندي موجودين داخل البلد وكانوا بيتجسسوا لصالح الكيان وده خبر مهم جدًا لو كان صحيح فعلا لاني مش لاقيه في مصادر كبيره والمعاني اللي بتختفي ما بين سطوره كارثيه  وعلشان تكمل المصيبه، المواطنين الايرانيين نفسهم بيساعدوا الموساد من غير قصد، وده عن طريق تصويرهم لتحركات الدفاع الجوي الايراني ونشرها علی الانترنت في مجموعات اسرائيليه مختصه بالحرب الالكترونيه والأمن السيبراني، قاعدين بيراقبوا اللي بيتنشر علی السوشيال ميديا وبيرصدوا أماكن بطاريات الدفاع الجوي ومنصات اطلاق الصواريخ، وبيبعتوا المعلومات لسلاح الطيران عشان يدمرها بعدها مباشره  وأقرب مثال علی ده حصل النهارده لما مواطن صور منظومه خرداد وهي بتتحرك، وبعد ساعه واحده اتدمرت بضربه جويه  حاجه لازم ناخد بالنا منها في حال لا قدر الله لو قامت حرب في أي بلد عربي، انا نبعد تمامًا عن تصوير المنشات الحيويه عشان نحافظ علی سريه أماكنها  طب أيه التطورات علی المستوی الدولي؟ روسيا سحبت دبلوماسييها من ايران، وبولندا أعلنت رسمياً استعدادها لاجلاء مواطنيها من اسرائيل، وده مؤشر خطير بيقولك ان الحرب ممكن تتوسع وتتحول لكارثه اقليميه، عشان الدول دي مش هتجلي مواطنيها ومسئوليها الا لو عندهم معلومات ان الحرب هتتطور وهتستمر، وان ممكن يحصل اجتياح بري  ترامب كمان في تصريح من كندا، قال علنًا ان ايران طلبت التهدئه وعايزه تتفاوض، وأعطاها  يوم مهله بس ايران رفضت، وقال كمان ان أمريكا مش هتسمح بأي انتصار ايراني، وان ايران قدامها ساعات بس علشان تقبل الصفقه أو تواجه عواقب خطيره جدًا وده بيأكد أكتر نيه أمريكا التدخل بشكل مباشر خلال الساعات الجايه والمشكله ان في أخبار ان باكستان أعلنت غلق الحدود بينها وبين ايران وبدأت تهدي تصريحاتها الداعمه للايرانيين يعني غالبًا كده باكستان مش هتتدخل لدعم ايران زي ما كنا فاكرين والصين لسه مش عارفين موقفها أيه  طيب اقتصادياً الوضع عامل ازاي؟ 
 أسهم شركه لوكهيد مارتن المصنعه لمقاتلات الـ  الأمريكيه الأحدث عالميًا انخفضت بشكل حاد بعد اعلان ايران اسقاط مقاتله رابعه النهارده في تبريز خبر اسقاط المقاتله لسه متأكدش من مصادر محايده، بس هبوط أسهم الشركه حقيقي